﻿Sergiu-Alexandru Ciutescu Oameni angelici şi îngeri umani: medierea cunoaşterii în Cartea veghetorilor, 1 Enoch Abstract: In this study we analyze the mediation process concerning the knowledge of celestial mysteries, as illustrated in The Book of the Watchers (1 Enoch: 6-16). In doing so, we trace the routes and directions of communication between the divine and the human, trying to highlight the necessity of a mediation hierarchy. Not respecting the functioning rules of this hierarchy may be the answer to the origin of evil in the world, which, as The Book of the Watchers tells us, is the result of an illicit mediation of celestial knowledge by the fallen angels. Keywords: angels, hierarchy, apocrypha, prophecy, sorcery, knowledge C1 artea lui Enoch sau 1 Enoch – culegerea de texte care îl are în centru pe pr2 ofetul Enoch, personaj menţionat succint dar memorabil în textul canonic – ne prezintă un mecanism complex, ce descrie comunicarea dintre divinitate şi lumea oamenilor. Această comunicare, ce vine să clarifice câte ceva din cauzele, desfăşurarea şi finalitatea Creaţiei, este cu atât mai importantă cu cât Dumnezeu, Creatorul, este presupus a se plasa în transcendent, deci separat ontologic. Cei care pot aduce oamenilor revelaţiile divine, cei prin care se propagă voinţa Domnului, sunt acele fiinţe misterioase, nici zei, dar nici o3 ameni, numite în unele locuri din textul canonic „fiii lui Dumnezeu” , iar în 1 Enoch 45 „fiii cerului” , şi cunoscuţi îndeobşte sub denumirea de îngeri. Dar şi „fiul omului” , Enoch, asemenea patriarhilor şi profeţilor din literatura biblică, are un rol în acest proces 1 Am folosit traducerea englezească de R. H. Charles, din ediţia comentată şi adnotată de Matthew Black, The Book of Enoch or 1 Enoch. A New English Edition, (Leiden: E. J. Brill, 1985). 2 Facerea 5:19-24. 3 Facerea 6:2-4. 4 1 Enoch 6:2. 5 1 Enoch 70:1, ed. cit. Aici, „fiul omului” nu are semnificaţie mesianică, ci este o expresie semitică ce înseamnă „fiu de om”, adică fiinţă umană. 1 de comunicare, fiind cel care transmite oamenilor o parte din misterele celeste. Un episod e6 senţial din 1 Enoch îl reprezintă legenda din Cartea veghetorilor . Această legendă, la c7 are face aluzie şi textul canonic , trasează intriga culegerii şi o bună parte din episoadele ulterioare se desfăşoară cu referire la ea. Drama căderii îngerilor încearcă să explice originea răului în lume. În paginile următoare vom căuta să expunem două probleme, aşa cum se desprind ele din Cartea veghetorilor: (1) care e rolul îngerului sau al profetului în transmiterea cunoaşterii şi a voinţei divine şi (2) cum se reuşeşte o dezvăluire ilegitimă a unora dintre misterele celeste, dezvăluire ce stă apoi la originea răului. Deşi 1 Enoch este compusă din manuscrise variate, provenind din perioade diverse (între secolele II-I î.e.c.) şi însumând tradiţii oarecum diferite, mai ales în privinţa celor două mituri despre căderea veghetorilor (unul care îl are în rol principal pe Semhazah şi celălalt pe Asael), trebuie să observăm că aceste texte, oricât de variate tematic şi temporal, au fost puse la un loc şi editate într-o carte, cu un scop anume, iar această editare nu are considerente formale (de exemplu, faptul că Enoch este personajul principal în mai toate textele), ci de ordin religios. Există, deci, un substrat ideatic în spatele acestei culegeri (o viziune etică despre originea răului şi Judecata divină), care 8 îndreptăţeşte o privire de ansamblu asupra lui 1 Enoch . Circumstanţele socio-istorice şi ideologice care au modelat textele din 1 Enoch şi care au prilejuit punerea împreună a a9 cestora trebuie şi ele avute în vedere ; de asemenea, se cer observate legăturile acestei l10 iteraturi pseudo-epigrafice cu religia iudaică a vremii în care au fost redactate , pentru înţelegerea coeziunii editoriale a textului. Aceste argumente ne îndreptăţesc să credem că analiza pe care o vom face asupra unei porţiuni a textului se poate aplica, în liniile sale generale, întregii culegeri. 6 1 Enoch 6-16. 7 Facerea 6:1-5. 8 Cf. Annette Yoshiko Reed, Fallen Angels and the History of Judaism and Christianity. The Reception of Enochic Literature, (Cambridge: Cambridge University Press, 2005), 24-37. 9 Cf. Yoshiko Reed, 58-83. 10 Vezi prezentarea succintă a punctelor esenţiale din 1 Enoch în ce priveşte conturarea iudaismului epocii în Lester L. Grabbe, Judaic Religion in the Second Temple Period. Belief and Practice from the Exile to Yavneh, (London & New York: Routledge, 2000), 41-42; 62-63; 97. 2 1. Rolul mediator al îngerului şi al profetului În literatura biblică, între Dumnezeu şi oameni nu poate exista o comunicare decât dacă aceasta este înlesnită de înger sau de un individ special, ales de Dumnezeu însuşi. Acesta este un patriarh (Noe, Avraham), un profet (Iezechiel, Isaia), sau pur şi simplu un martor, un trăitor al teofaniei (Iov, Agar). Desigur, teofania nu reprezintă o 11 viziune directă a divinităţii, ci este intermediată de înger sau de fe nomene extraordinare . S12 ingurul care se apropie de o cunoaştere nemediată a divinităţii este Moise . Tot de Moise, în momentul urcării sale pe muntele Sinai, se leagă şi singura teofanie care pare a 13 implica întreg poporul lui Israel . De obicei avem de-a face cu indivizi izo laţi, speciali, care mai apoi destăinuie prin predici şi profeţii mesajele şi planurile divinităţii. Chiar dacă martorul teofaniei nu este un profet şi nu vesteşte mesajele primite (cum e cazul lui Iov), faptul că există o literatură ce stă mărturie viziunilor sale îndeplineşte aceeaşi funcţie revelatoare. Plecând de la această premisă, înţelegem că Dumnezeu se plasează în transcendent, iar comunicarea dintre divin şi uman se face mai întâi prin intermediul îngerului sau al fenomenului excepţional către martorul teofaniei, iar apoi, prin acesta, către ceilalţi oameni. Avem deci două medii succesive de propagare. În iudaismul celui de-al doilea Templu începe să se contureze o angelo logie cu rădăcini atât în vechile menţiuni din textele religioase iudaice despre trimişii lui Dumnezeu (îngerul Domnului, mal'akh Yahwe, fiind interfaţa dintre divinitate şi oameni) ş14 i despre fiii lui Dumnezeu , precum şi în perioada Exilului babilonian, când influenţele 15 persane trebuie să fi existat . Această dezvoltare se resimte cel mai bine în literatura a16 pocaliptică, în care se încadrează şi 1 Enoch . Atât în literatura iudaică veche, cât şi în cea din primele secole î.e.c., îngerul îşi păstrează rolul de interpret. Acest lucru este cu 11 Cf. George W. Savran, Encountering the Divine. Theophany in Biblical Narrative, (London & New York: T&T Clark International, 2005). 12 Ieşirea 33. 13 Ieşirea 19:16-19; 24:17. 14 Facerea 6:2-4. 15 Vezi schiţa lui Alexandru Mihăilă, „Angelologia Vechiului Testament şi a literaturii apocrife. Câteva aspecte istorice generale”, în volumul colectiv Arhangheli şi îngeri, (Bucureşti: Deisis/Stavropoleos, 2011), 29-67. Pentru lumea spiritelor, inclusiv îngeri, în tradiţia iudaică, cf. Grabbe, 219-225. 16 George W. E. Nickelsburg consideră capitolele 1-36 din 1 Enoch cel mai timpuriu exemplu de text iudaic apocaliptic în cel mai plin sens al cuvântului, care a rămas până în zilele noastre; cf. Nickelsburg, Jewish Literature between the Bible and the Mishnah. A Historical and Literary Introduction , 2nd ed., (Minneapolis: Fortress Press, 2005), 52. 3 atât mai evident în Cartea veghetorilor, cu cât aici avem de a face cu îngeri pozitivi, şi negativi deopotrivă, dar în orice caz, mediatori ai cunoaşterii. 1.1. Viziunile lui Enoch Enoch are teofanii de diferite feluri: auditive, oculare, în stare de somn sau de v17 18 19 eghe, fiind singurul luat la cer în trup , în afara profetului Ilie . Asemenea lui Isaia şi a20 lui Iezechiel , Enoch are viziunea tronului divin (Merkava), dar şi a palatelor cereşti (21 Heikhalot) . Deşi nu toate viziunile lui Enoch sunt teofanii – în majoritatea cazurilor Enoch este martorul funcţionării cosmosului şi i se transmit profeţii importante despre viitorul omenirii –, îngerul este mereu prezent pentru a-i desluşi cele văzute. Acest lucru este menţionat încă din primul capitol al cărţii: ”[Oracle of Enoch], a righteous man whose eyes were opened by God, and who saw a vision of the Holy One in heaven, which the angels showed me, and from the word of the [watchers and] holy ones I heard all; and I understood what I saw; not for this generation, b22 ut for a generation remote do I speak.” Capitolul continuă cu o profeţie apocaliptică despre pogorârea Celui Sfânt şi despre J23 udecata în care se vor alege cei drepţi de cei păcătoşi , dintre ultimii făcând parte şi v24 eghetorii, îngerii căzuţi . Următoarele capitole elogiază ordinea divină a cosmosului şi a25 naturii şi o pun în contradicţie cu haosul generat de cei care se sustrag acestei ordini, c26 are o pervertesc şi generează răul – păcătoşii . Se pregăteşte astfel introducerea următoarelor capitole din Cartea veghetorilor, care tratează căderea îngerilor. 17 Facerea 5:24, 1 Enoch 70; 12:1. 18 IV Regi 2:11-12. 19 Isaia 6. 20 Iezechiel 1. 21 1 Enoch 14:8-23; 60:1-4; 71. 22 1 Enoch 1:2, ed. cit.: „[Oracolul lui Enoch], un om drept ai cărui ochi au fost deschiși de către Dumnezeu, și care a avut vedenia Celui Sfânt din cer, pe care îngerii mi-au arătat-o, și de la [veghetori și] de la cei sfin ți am auzit totul; și am înțeles ce am văzut; nu pentru generația actuală vorbesc, ci pentru una viitoare.” Aici, ca și în următoarele note, traducerea românească din limba engleză ne aparține. 23 1 Enoch 1:3-9. 24 1 Enoch 1:5. 25 1 Enoch 2-5. 26 1 Enoch 5:4-9. 4 E27 interesant că, deşi atotcunoscător, Dumnezeu are nevoie de raportul îngerilor despre dezastrele aduse de căderea veghetorilor pe pământ, pentru a acţiona împotriva l28 or . Se deduce de aici că e necesară intermedierea angelică pentru ca divinitatea să acţioneze într-o problemă ce priveşte lumile inferioare, iar când acţionează, o face tot pr29 in intermediul îngerilor . La rândul lor, îngerii Michael, Sariel, Raphael şi Gabriel 30 intervin în numele oamenilor, la rugăminţile acestora , după ce se consultă cu legiunile 31 îngereşti . Când îi descriu oroarea semănată de veghetorii căzuţi pe pământ, chiar şi îngerii se minunează de tăcerea lui Dumnezeu: ”But thou knowest all things before they come to pass, and thou seest them and hast let them alone; and thou dost not say to us what we should do with regard to them on a32 ccount of these things.” Imediat, la începutul capitolului următor, Dumnezeu le răspunde îngerilor: ”Then the M33 ost High said and the great Holy one spoke (…)” , şi îl trimite pe îngerul Sariel cu misiunea de a-l avertiza pe Noe de potopul expiator ce va urma şi de a-l instrui ce să facă 34 pentru a se salva cu viaţă , iar pe Michael, Raphael şi Gabriel cu misiuni precise 35 împotriva veghetorilor căzuţi . Se deduce că e nevoie de această comunicare dintre oameni, îngeri şi Dumnezeu – intermediată evident de îngeri – pentru a se pune în mişcare o contraofensivă divină. Dar nu doar îngerul intermediază, nu doar el se pogoară în lume pentru a c36 omunica. Enoch este luat la cer şi trimis pentru a mijloci dialogul cu veghetorii căzuţi : 27 În 1 Enoch, Dumnezeu e numit cel mai adesea Domnul Duhurilor (”Lord of Spirits”). 28 1 Enoch 9:4-11, ed. cit. 29 1 Enoch 10. 30 1 Enoch 8:4. 31 1 Enoch 9:2-3. 32 1 Enoch 9:11: „Dar tu cunoști toate lucrurile înainte ca ele să se întâmple, și le vezi și le lași să fie; și nu ne spui ce trebuie să facem în privința lor.” 33 1 Enoch 10:1: „Apoi Cel Preaînalt a spus, Cel Preasfânt a vorbit (...).” 34 1 Enoch 10. 35 1 Enoch 10. 36 1 Enoch 12:1-6. 5 ”And I Enoch, was standing and blessing the Lord of majesty, and the King of the ages, and behold! watchers of the great Holy One were calling me and saying to me: <Enoch, s37 cribe of righteousness, go, declare to the watchers of heaven > (…).” Trebuie remarcat aici că îngerii sunt cei care îl înştiinţează pe Enoch ce să le transmită veghetorilor căzuţi, nu Dumnezeu însuşi. Rezultă că îngerii cerului nu mai pot avea dialog cu cei căzuţi, decât prin intermediul lui Enoch. Acesta îi transmite mai întâi lui 38 39 Asael , apoi le transmite celorlalţi împreună, sentinţa ce le-a fost hotărâtă în cer . Îngerii căzuţi îl roagă pe Enoch să scrie o petiţie în numele lor, în care să ceară iertare de la 40 Dumnezeu pentru faptele lor, şi chiar reabilitare , ”[f]or they themselves were unable any longer to speak (to him) nor to lift up their eyes to heaven for shame for the sins for 41 which they were condemned” . Înţelegem de aici că îngerii căzuţi şi-au pierdut abilitatea de comunicare directă cu divinitatea, dar şi cu îngerii cerului, din moment ce îi cer unui om să medieze pentru ei. Scrierea petiţiei, şi nu comunicarea orală, indică faptul că nici E42 noch nu poate comunica direct cu Dumnezeu. Aşa că Enoch scrie petiţia şi apoi îndeplineşte ceea ce pare a fi un ritual pentru a o transmite lui Dumnezeu: se duce pe marginea apelor din pământul lui Dan, la sud-vest de Hermon (muntele pe care se 43 44 pogorâseră veghetorii ), şi citeşte cu voce tare petiţ ia, până adoarme . Provoacă astfel un vis revelator: ”And behold! dreams came to me, and visions fell upon me, until I lifted up my eyes to the gates of heaven, and I saw visions of wrath and reproof, and a voice came, saying: <45 Speak to the sons of heaven to rebuke them>.” 37 1 Enoch 12:3-4: „Iar eu, Enoch, stăteam și-l preaslăveam pe Domnul maiestății şi Regele veacurilor, și iată! veghetori ai celui Preaînalt mă chemau și-mi ziceau <Enoch, scrib al dreptății, du-te și spune-le veghetorilor cerului>(…).” 38 1 Enoch 13:1-2. 39 1 Enoch 13:3. 40 1 Enoch 13:4. 41 1 Enoch 13:5: „[c]ăci ei înșiși nu mai erau capabili să(-i) vor bească, nici să-și ridice ochii la cer, de rușinea păcatelor pentru care erau condamnați.” 42 1 Enoch 13:6. 43 1 Enoch 6:6. 44 1 Enoch 13:7. 45 1 Enoch 13:8: „Și iată! am avut vise și viziuni până când mi-am ridicat ochii și am văzut poarta cerului, și am avut viziuni ale mâniei și ale mustrării, și o voce mi-a spus <Vorbește copiilor cerului și acuză-i>.” 6 E46 ciudat că Enoch, care fusese mai înainte ridicat în trup la cer pentru a i se transmite decizia divinităţii în privinţa veghetorilor căzuţi, acum are parte de o viziune în vis, care e mai puţin intensă decât una în stare de veghe, deşi mai amănunţit descrisă. Motivul acestui lucru poate fi ghicit în iniţiatorii dialogului, care, în acest caz, nu mai sunt puterile cereşti, ci îngerii căzuţi, prin petiţia trimisă. Când se trezeşte, Enoch merge la veghetori, l47 e descrie viziunile avute în vis şi le transmite răspunsul Domnului . Se înţelege că Dumnezeu nu mai poate, sau nu mai doreşte, să comunice direct cu veghetorii căzuţi, ci are nevoie de intermedierea unui om, excepţional, e adevărat, dar totuşi un om. Înainte de a-şi descrie viziunile, Enoch subliniază posibilitatea oamenilor de a înţelege mesajele divinităţii şi îşi explică statutul special în medierea dintre divinitate şi îngerii căzuţi: ”I saw in my dream what I am now telling with a tongue of flesh, with the breath of my mouth, which the Great One has given to the children of men to converse therewith, and to understand with their mind. As he has endowed, fashioned and created the children of men to understand words of insight, so me he has endowed, fashioned and created to r48 eprimand the watchers, the children of heaven.” Enoch comunică veghetorilor căzuţi faptul că petiţia – în care cereau clemenţă şi 49 pentru fiii concepuţi cu femeile pământene – le-a fost respinsă şi le aduce la cunoştinţă 50 pedeapsa ce le-a fost hotărâtă . Petiţia nu a avut niciun rost, deşi a fost receptată: ”for all of your petitioning and pleading, not a single word will be implemented from the 51 document which I have written” (sub. ed.). Pentru a demonstra valabilitatea răspunsului primit de la Dumnezeu (poate şi 52 pentru a-şi exprima mirarea), Enoch descrie vedeniile din vis . Acesta este un pasaj 46 1 Enoch 12:1. 47 1 Enoch 13:9-10. 48 1 Enoch 14:2-3: „Am văzut în vis ceea ce spun acum cu limbă de carne și cu răsuflarea gurii mele, pe care Cel Mare le-a dat copiilor oamen ilor pentru a grăi cu ele și a înțelege cu mintea. Așa cum i-a creat și i- a dotat pe copiii oamenilor pentru a înțelege vorbe de înțelepciune, așa m-a creat și m-a dotat și pe mine să- i cert pe veghetori, copiii cerului.” 49 1 Enoch 14:6-7. 50 1 Enoch 14:4-7. 51 1 Enoch 14:7: „în ciuda tuturor petițiilor și plângerilor voastre, niciun cuvânt nu va fi îndeplinit din documentul pe care l-am scris.” 52 1 Enoch 14:8-25. 7 important, căci aduce cititorului informaţii despre orânduirea angelică şi, mai ales, despre P53 54 alatele cereşti (Heikhalot) şi Tronul Slavei (Merkava) . Se precizează că miriadele de f55 iinţe îngereşti ce stau înaintea Tronului nu pot privi Chipul lui Dumnezeu , nu se pot a56 propia de el, căci el nu are nevoie de sfetnici, iar în fiecare cuvânt al lui este o faptă , ci 57 doar câţiva dintre veghetorii sfinţi stau cu el zi şi noapte . Descrierea acestor viziuni este o importantă sursă de informare despre misterele lumii cereşti pe care Enoch o aduce oamenilor, căci îngerii căzuţ i, cărora se pare că le povesteşte, trebuie să le fi cunoscut. Astfel, prin aceste versete, Enoch este un mediator al cunoaşterii divine către oameni. 1.2. Rolul îngerului Dumnezeu pare că îi vorbeşte direct lui Enoch, deşi acesta nu îi poate vorbi, nici privi Chipul: ”the Lord called me with his own mouth and said to me: <Come hither, E58 noch, and hear my word>.” Dar Enoch, care stă prosternat, tremurând, are nevoie de ajutorul îngerului pentru a se ridica şi a înţelege ce îi spune Dumnezeu: ”And there came to me one of the holy angels and he raised me up and brought me to the door, and I b59 owed my face low.” Nu ar fi greşit să considerăm că şi aici îngerul are rol de mijlocitor, căci, fără intervenţia lui, Enoch nu ar fi fost capabil să înţeleagă vorbele Domnului. Lungul discurs pe care Dumnezeu îl grăieşte şi care descrie amănunţit 60 indignarea produsă de căderea veghetorilor, precum şi pedeapsa ce le-a fost hotărâtă e mai rezonabil să fie înţeles nu ca o comunicare directă a lui Dumnezeu cu Enoch, ci 61 intermediată de îngerul care îl ridicase mai înainte din prosternare. Această interpretare e întărită şi de multele cazuri de teofanii menţionate în textele Bibliei canonice, care urmează o schemă asemănătoare: îngerul Domnului îşi face apariţia, dar mesajul pe care 53 1 Enoch 14:9-17. 54 1 Enoch 14:18-20. 55 1 Enoch 14:21. 56 1 Enoch 14:22. 57 1 Enoch 14:23. 58 1 Enoch 14:24: „Domnul m-a chemat cu gura sa și mi-a zis: <Apropie-te, Enoch, și ascultă ce-ți spun>.” 59 1 Enoch 14:25: „Și venit la mine unul dinte sfinții îngeri și m -a ridicat și m-a dus la ușă, iar eu mi-am plecat fața.” 60 1 Enoch 15-16. 61 1 Enoch 14:25. 8 62 îl transmite e rostit la persoana I şi pare a fi o comunicare directă a divinităţii cu omul. Dar aceasta este doar o aparenţă, iar exemplele din Biblie subliniază imposibilitatea existenţei unui dialog direct cu Dumnezeu. Doar în cazuri excepţionale acesta poate avea l63 oc şi, având în vedere dezvo ltarea angelologiei şi rolul extins al îngerului interpret în Cartea veghetorilor (şi în 1 Enoch, în general), e greu de stabilit dacă şi aici avem de-a face cu un astfel de caz. Întreg textul arată că orice cunoaştere a misterelor divine trebuie adusă omului prin intermediul îngerului. 64 În mesajul pe care îl transmite prin Enoch veghetorilor căzuţi , Dumnezeu le reproşează acestora nerespectarea rolului îngerului în mijlocirea dintre oameni şi divinitate: ”Go and say to the watchers of heaven who have sent you to intercede on their behalf: <It is you who should be petitioning on behalf of men, and not men on your b65 ehalf>.” Orânduirea aceasta este automat încălcată când veghetorii îşi trădează natura c66 elestă şi se pogoară pe pământ pentru a se uni cu fiicele oamenilor. Ei devin astfel incapabili să mai medieze pentru oameni şi chiar dialogul cu îngerii cerului le este imposibil, din moment ce apelează la Enoch pentru a le scrie petiţia. Comunicarea cu cerul le este refuzată. Dar, deşi decăzuţi, sunt veghetorii incapabili de a transmite cunoaşterea anumitor mistere celeste oamenilor? 2. O mediere ilegitimă a cunoaşterii Deşi mecanismul de funcţionare a Creaţiei pare a fi perfect, el nu este infailibil. Se poate corupe şi astfel se generează dezordine. Chiar şi regulile celeste, după cum am remarcat deja, pot fi încălcate. Şi atunci se produce o pervertire a orânduirii Creaţiei. Cunoaşterea misterelor celeste poate căpăta o aură întunecată, dacă este oferită fără acordul divinităţii, fiindcă, înţelegem, nu tot ce vine din cer este bun pentru om. ”And it came to pass, when the children of men had multiplied, in those da ys there were born to them beautiful and comely daughters. And the watchers, children of heaven, saw 62 Facerea 16:7-11 şi v.13; 21:17; 22:15-16; 31:11-13; Ieşirea 4:24-26; 33:2-3 şi v.14; Judecători 6:12-24; 13:21-22. Cf. Mihăilă, 40-41. 63 Vezi relaţia specială a lui Moise sau a unor profeţi (Ilie, Isaia, Iezechiel), cu Dumnezeu. 64 1 Enoch 15-16. 65 1 Enoch 15:2: „Mergi și le spune veghetorilor cerului care te-au trimis să mijlocești pentru ei: <Voi ar trebui să mijlociți pentru oameni iar nu oamenii pentru voi>.” 66 1 Enoch 15:3-7. 9 them and desired them, and lusted after them; and they said one to another: <Come, let us c67 hoose for ourselves wives from the daughters of earth, and let us beget children>.” Însă liderul veghetorilor, Semhazah, ştie că această dorinţă de a se împreuna cu fiicele oamenilor şi de a procrea este împotriva orânduirii divine şi se teme că ceilalţ i 68 îngeri, deşi poftesc la pământence, nu îl vor urma. Astfel, îngerii încheie un legământ şi 69 jură că vor pune planul în aplicare. Nicio forţă cerească nu pare să îi audă; Dumnezeu, 70 71 deşi este omniscient , nu intervine când cei două sute dintre „copiii cerului” , conduşi 72 de douăzeci de lideri, se pogoară printre oameni şi aduc cu ei o parte din secretele c73 74 eleste. Veghetorii îşi aleg soţii dintre fiicele oamenilor , ”and they taught them s75 orcery and spells and showed them the cutting of roots and herbs” . Femeile rămân însărcinate cu veghetorii şi dau naştere giganţilor, care seamănă teroare printre oameni şi pr76 77 oduc distrugeri . Pământul însuşi reacţionează şi se plânge de violenţele giganţilor , dar către cine îşi îndreaptă pământul acuzaţ iile (sau ar trebui înţeles pământenii?), nu se precizează. 2.1. Nerespectarea ierarhiei Cum am menţionat, pogorârea îngerilor se soldează, pe lângă încălcarea unei orânduiri divine, şi cu o masivă divulgare a secretelor cereşti. Ni se enumeră succint 78 învăţăturile pe care o parte dintre liderii veghetorilor le dezvăluie oamenilor : 67 1 Enoch 6:1-2: „Și a venit o vreme, când copiii oamenilor se înmulțiseră, și în acele zile li se născuseră fiice frumoase și atrăgătoare. Iar veghetorii, copiii cerului, le-au vazut și le-au dorit, și au poftit la ele; și-au spus unul altuia: <Să mergem să ne alegem soții dintre fiicele pământului, și să avem copii cu ele>.” 68 1 Enoch 6:3. 69 1 Enoch 6:4.5. 70 1 Enoch 9:4-11. 71 1 Enoch 6:1. 72 1 Enoch 6:6-8. 73 Deşi legenda există în textele canonice (Facerea 6:1-5), episodul cu ispitirea lui Adam şi a Evei în Eden capătă un rol proeminent în explicarea originii răului şi a păcatului; cf. Yoshiko Reed, 110-116. 74 1 Enoch 7:1. 75 1 Enoch 7:1: „și aceștia le-au învățat farmece și descântece, și culegerea rădăcinilor și a ierburilor .” 76 1 Enoch 7:2-5. 77 1 Enoch 7:6. 78 1 Enoch 8:1-3. La 69:1-15 e prezentată o altă listă, cu unele nume diferite şi cu alte învăţături nefaste. 10  Asael: făurirea armelor şi a platoşelor din metal, metalurgia şi meşteşugul metalelor preţioase, machiajul facial şi alte podoabe, din care pricină se 79 înmulţesc păcatele trupeşti ;  Semihazah: farmecele şi farmacologia;  Hermoni: descântecele, magia, vrăjitoria şi sofistica;  Baraqel: astrologia;  Kokabiel: cosmologia;  Zikiel: divinaţia cu ajutorul fulgerelor sau al meteoriţilor;  Arteqif: prezicerea fenomenelor meteorologice;  Simsel: divinaţia cu ajutorul soarelui sau semnele soarelui; 80 Sahrel: divinaţia cu ajutorul lunii sau mersul lunii . Restul îngerilor le dezvăluie alte secrete soţiilor lor; probabil fiecare dintre veghetori 81 învaţă secretele peste care prezidează, sugerate de etimologia numelor. Dezordinea atinge punctul maxim când progeniturile îngerilor căzuţi, giganţii, 82 încep să devoreze carne de om, decimând astfel populaţia umană . Totuşi, nici acum cerul nu intervine; e nevoie ca oamenii să-şi ridice vocile către îngeri pentru ca aceştia să privească spre pământ şi să vadă dezastrele produse de cei asemenea lor şi de giganţi: ”(...) and as men perished from the earth, their voice went up to heaven: <Bring our case before the Most High, and our destruction before the glory of the Great One>. Then Michael, Sariel, Raphael and Gabriel looked down from the sanctuary in heaven, and t83 hey saw much blood shed on the earth (...).” Oamenii nu le cer îngerilor să aducă ordinea pe pământ, deşi aceştia sunt cei care acţionează efectiv, ci divinităţii, prin intermediul îngerilor. Această direcţie a dialogului, care se îndreaptă mereu spre Dumnezeu şi vine mereu de la el, este vizibilă în 79 Pentru o interpretare diferită, dar problematică, conform căreia căderea îngerilor ar putea fi pusă tocmai pe seama acestor învăţături aduse de Asael, vezi Yoshiko Reed, 35-36. 80 Vezi comentariul şi clasificarea tipurilor de cunoaştere aduse de îngeri în Yoshiko Reed, 37-44 şi urm. 81 Vezi comentariul lui Mathew Black din The Book of Enoch or 1 Enoch. A New English Edition, 127-128. 82 1 Enoch 8:4. 83 1 Enoch 8:4-9:1: „(...) și cum oamenii piereau de pe fața pământului, și -au ridicat vocile către cer: <Faceți-ne cunoscute plângerile înaintea Celui Preaînalt, și distrugerea noastră înaintea gloriei Celui Mare>. Atunci Michael, Sariel, Raphael și Gabriel au privit din sanctuarul lor ceresc și au văzut mult sânge vărsat pe pământ (...).” 11 întreaga culegere 1 Enoch şi este tributară monoteismului pregnant (cel puţin la nivel declarativ) al religiei iudaice. Îngerii, ca şi profeţii, patriarhii şi văzătorii, sunt medii prin care un mesaj se propagă spre şi dinspre singurul care poate acţiona în istorie: Dumnezeu. Însă episodul căderii veghetorilor pare să contrazică această viziune. Nu numai că îngerii nu sunt infailibili, nu numai că lumea creată de o divinitate altminteri perfectă, este coruptibilă, dar nici misterele celeste nu sunt cu desăvârşire puse la adăpost de cunoaşterea umană. O rătăcire a fiinţelor cereşti, care au acces într-o oarecare măsură la aceste mistere, poate genera haos şi distrugere prin divulgarea lor. Dacă nu ar fi existat acest incident nefast, suntem îndreptăţiţi să credem că nici lui Eno ch nu i-ar fi fost dezvăluite atâtea mistere cereşti, pe care el să le aducă pe pământ întru îndreptarea oamenilor; dacă răul nu s-ar fi născut, nu ar fi fost necesară repararea dezastrelor, fiindcă acestea nu s-ar fi produs. 2.2. Necesitatea ierarhiei Cum se împacă aceste dovezi de ordin logic cu infailibilitatea, ominscienţa şi omnipotenţa lui Dumnezeu? E o întrebare la care teologii şi apo logeţii se străduiesc să răspundă prin constructe metafizice sau, pur şi simplu, prin apel la credinţă. În Cartea veghetorilor, problema nu se pune în mod explicit, dar ea se iveşte în mintea cititorului modern. Poate pentru credincio şii cărora această carte li se adresa în primele secole î.e.c. această problemă nu se ridica, sau era rezolvată printr-un act de credinţă. Totuşi, într-un text precum Cartea veghetorilor, care este străbătut de atâtea canale de comunicare şi în care interpretarea şi dialogul joacă roluri centrale, răspunsul poate fi găsit tocmai în tăcerea lui Dumnezeu. Când veghetorii conspiră să se amestece cu oamenii, nimeni din lumea cerească nu pare a lua act de dialogul şi intenţiile lor, cu atât mai puţ in să intervină. Când sunt deja pe pământ, când au semănat deja răul printre oameni, ba chiar când li s-au născut uriaşii – spirite demonice şi antropofage – abia acum, la rugăminţile o84 85 86 amenilor , ale sufletelor lor şi ale pământului însuşi , rugăminţi intermediate de îngeri, divinitatea intervine prin Michael, Sariel, Raphael şi Gabriel. Cei patru arhangheli 84 1 Enoch 8:4. 85 1 Enoch 9:3. 86 1 Enoch 7:6. 12 pledează în faţa lui Dumnezeu vinovăţia veghetorilor de a fi dezvăluit oamenilor o parte dintre secretele cerului: ”Thou seest what Asael has done, what he has introduced and taught, wrong-doing, and sins upon the earth, and all manner of guile in the land; that he revealed the eternal mysteries prepared in heaven and made them known to man, and his abominations he initiates among the children of men make for themselves. Semihazah instructed men in s87 pell-binding, (he) whom thou hast appointed ruler of all spell-binders.” (sub. ed.) Dumnezeu se arată milostiv faţă de oamenii drepţi, chiar dacă şi aceştia au intrat în posesia unei cunoaşteri divine, dar nu și faţă de aducătorii cunoaşterii: ”Heal the earth which the watchers have ruined, and ann ounce the h ealing of the earth, that I shall heal its wounds and that the children of men shall not altogether perish on account of the mysteries which the watchers have disclosed and taught the children of men. The whole earth has been devastated by the works of the teachings of Asael; record a88 gainst him all sins.” Apoi îi trimite pe arhanghelii Gabriel şi Michael să îi distrugă pe giganţ i şi să îi asmută unii împotriva celorlalţi pentru a se ucide reciproc şi îi instruieşte să nu asculte r89 ugăminţile îngerilor căzuţi pentru propria reabilitare şi pentru cruţarea vieţii fiilor lor . Pasajele sunt obscure pentru că nu se precizează clar dacă veghetorii căzuţi pot vorbi cu arhanghelii sau cererile lor sunt incluse în petiţia scrisă de Enoch. Ultima variantă este cea mai plauzibilă, deoarece capitolul care îl introduce pe Enoch este marcat ca un flash- 90 back: ”And before these things Enoch was taken up (…)” , şi se păstrează astfel concordanţa cu pasajele următoare, unde se admite că îngerii căzuţi nu pot dialoga cu 87 1 Enoch 9:6-7: „Tu ai văzut ce a făcut Asael, ce a adus și a învățat, neleguiri și păcate pe pământ, și tot felul de în șelăciuni; a divulgat misterele eterne pregătite în cer și le-a făcut cunoscute omului, și toate mârșăviile în care îi inițiază pe fiii oamenilor. Semihazah i-a învățat descântecele, tocmai (el) pe care tu l- ai numit conducător al descântătorilor.” 88 1 Enoch 10:7-8: „Tămăduiește pământul de ceea ce veghetorii au distrus, și anunță vindecarea pământului, că Eu voi vindeca rănile sale și că fiii oamenilor nu vor pieri cu totul din pricina misterelor pe care veghetorii le-au împărtășit lor și i-au învățat. Întreg pământul a fost devastat de învățăturile lui Asael; să i se pună lui în seamă toate păcatele.” 89 1 Enoch 10:9-15. 90 1 Enoch 12:1: „Și înaintea acestor întâmplări, Enoch a fost ridicat la cer (...).” 13 c91 erul fără medierea lui Enoch . Observăm astfel că în Cartea veghetorilor sunt întreţesute două istorisiri despre acelaşi eveniment (căderea îngerilor). Prima se 92 desfăşoară între îngeri, oameni şi divinitate şi doar a doua îl are ca personaj central pe E93 noch . Aceasta, introdusă ca un flash-back, ocazionează o mai nuanţată ierarhizare a m94 edierii dintre pământ şi cer, precum şi o serie de viziuni celeste . Viziunile, împreună c95 u descrierea împărăţiei promise de Dumnezeu celor drepţi , constituie partea cea mai luminoasă a cunoaşterii care se desprinde din Cartea veghetorilor. Cât despre misterele cerului dezvăluite de îngerii căzuţi, nu cunoaşterea lor în sine generează răul, ci întrebuinţarea greşită a acestei cunoaşteri, din pricina divulgării lor pe pământ, printre oameni, la un nivel inferior de înţelegere. În cazul lui Enoch, îngerii îi dezvăluie diverse mistere tocmai pentru că el are înzestrarea să folosească cunoaşterea acestora într-un mod benefic, spre buna povăţuire a oamenilor. Se degajează următoarea schemă: îngerii cerului transmitere legitimă Enoch cunoaştere legitimă îngerii căzuţi transmitere ilegitimă oameni rezultate pozitive rezultate cu potenţial pozitiv rezultate negative Observăm că răul este înţeles ca rău doar prin urmările sale, nu în mod abstract. Orice acţiune împotriva orânduielii din cadrul unui sistem înseamnă răul acelui sistem, prin tulburările pe care le provoacă, dar nu răul în mod absolut. În virtutea acestui r96 aţionament, se poate presupune că îngerii consideră faptele lor ca fiind păcătoase , tocmai pentru că se opun orânduielii; nu rezultă de nicăieri din text că ei ar fi prevăzut rezultatele. Acest lucru ne face să credem că nici ceilalţi îngeri nu le-ar fi prevăzut, dacă 91 1 Enoch 13:4-6. 92 1 Enoch 6-11 93 1 Enoch 12:16. 94 1 Enoch 14:8-25. 95 1 Enoch 10:17-22; 11. 96 1 Enoch 6:3. 14 ar fi bănuit ce au de gând veghetorii. Dar trebuie să remarcăm că între ei nu a existat comunicare, cum nu a existat nici între oameni şi îngeri, sau între îngeri şi Dumnezeu, înainte de înteţirea nelegiuirii în lume. Cei care au lansat dialogul şi au pus în mişcare contraofensiva divină au fost oamenii, prin plângerile lor. Cred că aici trebuie căutat răspunsul la întrebarea de ce nu intervine cerul când o parte dintre îngeri se pogoară, pentru a opri dezvăluirea celor de nedezvăluit , stăvilind astfel răspândirea păcatului. Comunicarea trebuie să pornească de jos în sus, de la cei suferinzi la ierarhiile cerului, fiindcă şi aceasta este o orânduire care, pesemne, nu trebuie încălcată. Abia prin ierarhia m97 edierii sistemul reacţionează pentru a restabili ordinea şi Dumnezeu poate grăi , lansând contraofensiva împotriva veghetorilor şi a progeniturilor acestora, prin intermediul arhanghelilor, şi împotriva păcatului omenesc, prin intermediul lui Enoch. Concluzii Analizând cu atenție Cartea veghetorilor, înțelegem că orice comunicare între trepte ontologice diferite, între Cer și pământ, Creator și creatură sau divinitate transcendentă și umanitate, necesită un mediator care se situează undeva la granița dintre cele două, prin voința divinității. Când această voință nu se mai exercită, entitățile care înainte erau în contact cu divinitatea decad în ierarhia comunicării (ceea ce se întâmplă cu îngerii căzuți din 1 Enoch). Mijlocitorii dialogului sunt îngerii și profeții, acei oameni extraordinari aleși de Dumnezeu pentru a-și face mesajul cunoscut umanității. În cazul profeților, spre deosebire de cel al îngerilor, nu avem de a face, decât în cazuri e98 xcepționale , cu o comunicare directă cu divinitatea. De cele mai multe ori, îngerii mediază această comunicare. Nici Enoch nu pare să aibă contact direct cu Dumnezeu. Dar, în 1 Enoch, îngerii și profeții nu sunt numai mijlocitori ai dialogului, ci și ai cunoașterii misterelor celeste. Nu doar cele ce privesc lumea omenească se pot afla prin intermediul lor, ci și unele secrete cerești. Îngerii căzuți divulgă o parte a acestor mistere oamenilor, fapt care aduce și înmulțește răul în lume și atrage pedeapsa divină, venită prin intermediul arhanghelilor și anunțată de profetul Enoch. Acesta din urmă aduce și el unele revelații oamenilor, încredințate lui spre transmitere de către puterile cerești. 97 1 Enoch 14:22: „în fiecare cuvânt al său era o faptă.” 98 Cel mai grăitor este cazul lui Moise. 15 Pentru a înțelege necesitatea ierarhiei comunicării dintre divinitate și oame ni, trebuie să privim rezultatele dezastruoase cu care nerespectarea acesteia se soldează, precum și rezultatele benefice pe care buna funcționare a ierarhiei le aduce. De vreme ce am concluzionat că medierea cunoaşterii este de o importanţă majoră în Cartea veghetorilor întrucât oferă o cheie a înţelegerii textului, încercăm o schemă a direcţiilor de comunicare: misterele celeste petiţia (?) Enoch Săgeţile indică direcţia în care se produce comunicarea. Dumnezeu dialoghează doar cu îngerii şi este singurul care poate influenţa misterele celeste, în timp ce Enoch este nodul principal de legătură cu lumea. Nu am semnalat comunicarea directă a lui Dumnezeu cu Enoch pentru că este problemat ică, dar am semnalat petiţia scrisă în numele veghetorilor, care ar putea fi transmisă direct lui Dumnezeu. Comunicarea giganţilor cu îngerii căzuţi este de asemenea nesigură, deşi aceştia sunt menţionaţi în petiţie. Publicat în Axis. Revistă de studii religioase, nr. 2, decembrie 2013, Ed. Universității din București, pp. 23-37. Link: http://www.revista-axis.ro/revista/AXIS_nr.2.pdf 16 Bibliografie *** Biblia sau Sfânta Scriptură, Bucureşti: Institutul Biblic şi de Misiune Ortodoxă, 2008. *** The Book of Enoch or 1 Enoch. A New English Edition, trans. R. H. Charles, with commentary and textual notes by Matthew Black, Leiden: E. J. Brill, 1985. Grabbe, Lester L., Judaic Religion in the Second Temple Period. Belief and Practice from the Exile to Yavneh, London & New York: Routledge, 2000. Mihăilă, Alexandru, „Angelologia Vechiului Testament şi a literaturii apocrife. Câteva aspecte istorice generale“, în vol. colectiv Arhangheli şi îngeri, Bucureşti: Deisis/Stavropoleos, 2011. Nickelsburg, George W. E., Jewish Literature between the Bible and the Mishnah. A Historical and Literary Introduction, 2nd ed., Minneapolis: Fortress Press, 2005. Savran, George W., Encountering the Divine. Theophany in Biblical Narrative, London & New York: T&T Clark International, 2005. Yoshiko Reed, Annette, Fallen Angels and the History of Judaism and Christianity. The Reception of Enochic Literature, Cambridge: Cambridge University Press, 2005. 17